CELEX: 62021TN0125
Language: da
Date: 2021-02-27 00:00:00
Title: Sag T-125/21: Sag anlagt den 27. februar 2021 — Banco de Investimento Global mod EUIPO — Banco BIC Português (EUROBIC)

26.4.2021   
            
            
               DA
            
            
               Den Europæiske Unions Tidende
            
            
               C 148/24
            
         
      Sag anlagt den 27. februar 2021 — Banco de Investimento Global mod EUIPO — Banco BIC Português (EUROBIC)
      (Sag T-125/21)
      (2021/C 148/33)
      Stævningen er affattet på engelsk
      
         Parter
      
      
         Sagsøger: Banco de Investimento Global SA (Lissabon, Portugal) (ved advokat N. Lucas)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Den anden part i sagen for appelkammeret: Banco BIC Português SA (Lissabon, Portugal)
      
         Oplysninger vedrørende sagen for EUIPO
      
      
         Ansøger af det omtvistede varemærke: Banco BIC Português SA
      
         Det omtvistede varemærke: Ansøgning om EU-ordmærket EUROBIC — registreringsansøgning nr. 16 775 199
      
         Sagen for EUIPO: Indsigelsessag
      
         Den anfægtede afgørelse: Afgørelse truffet den 25. november 2020 af Første Appelkammer ved EUIPO (sag R 607/2019-1)
      
         Påstande
      
      
                  —
               
               
                  Det fastslås, at der i overensstemmelse med artikel 8, stk. 1, litra b, i Europa-Parlamentets og Rådets forordning (EU) 2017/1001 foreligger en risiko for forveksling mellem de ældre varemærker tilhørende Banco de Investimento Global SA og det ansøgte varemærke, og følgelig annulleres den anfægtede afgørelse.
               
            
                  —
               
               
                  EUIPO tilpligtes at betale sagsomkostningerne.
               
            
         Anbringender
      
      
                  —
               
               
                  Tilsidesættelse af artikel 95, stk. 1 og 2, samt artikel 97, stk. 1, litra c) og f), i Europa-Parlamentets og Rådets forordning (EU) 2017/1001
               
            
                  —
               
               
                  Tilsidesættelse af artikel 8, stk. 1 litra b), i Europa-Parlamentets og Rådets forordning (EU) 2017/1001.